P6_TA(2007)0045

Documente naţionale de strategie şi programe indicative pentru Malaysia, Brazilia şi Pakistan

Rezoluţia Parlamentului European privind proiectele de decizie ale Comisiei de stabilire a documentelor naţionale de strategie şi a programelor indicative pentru Malaysia, Brazilia şi Pakistan

Parlamentul European,

- având în vedere Regulamentul (CE) nr. 1905/2006 al Parlamentului European şi al Consiliului din 18 decembrie 2006 privind stabilirea unui instrument financiar de cooperare pentru dezvoltare [1],

- având în vedere proiectele de decizie ale Comisiei de stabilire a documentelor naţionale de strategie şi a programelor indicative pentru Malaysia, Brazilia şi Pakistan (CMT-2007-0001, CMT-2006-3525, CMT-2006-3021)

- având în vedere avizele emise la 25 ianuarie 2007 de către comisia prevăzută la articolul 35 alineatul (1) din regulamentul mai-sus menţionat (desemnat mai jos prin "comitetul de gestiune a Instrumentului de cooperare pentru dezvoltare (ICD)",

- având în vedere articolul 8 din Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei [2],

- având în vedere articolul 81 din Regulamentul său de procedură,

A. întrucât, la 25 ianuarie 2007, comitetul de gestiune ICD a votat în favoarea proiectelor de decizie ale Comisiei de stabilire a documentelor naţionale de strategie şi a programelor indicative pentru Malaysia, Brazilia şi Pakistan (CMT-2007-0001, CMT-2006-3525, CMT-2006-3021),

B. întrucât, în conformitate cu articolul 7 alineatul [3] din Decizia 1999/468/CE şi punctul 1 din Acordul între Parlamentul European şi Comisie privind procedurile de aplicare a Deciziei 1999/468/EC a Consiliului (3), Parlamentul European a primit proiectul de măsuri de punere în aplicare, prezentat comitetului ICD, şi rezultatele votului,

C. întrucât articolul 2 alineatul (1) din Regulamentul (CE) nr. 1905/2006 stipulează că "primul şi cel mai important obiectiv de cooperare, în conformitate cu prezentul regulament, este eradicarea sărăciei în ţările şi regiunile partenere, în contextul dezvoltării durabile",

D. întrucât articolul 2 alineatul (4) din Regulamentul (CE) nr. 1905/2006 stipulează că "măsurile prevăzute la articolul 1 alineatul (1) [4]""Comunitatea finanţează măsuri care au ca obiectiv sprijinirea cooperării cu ţările, teritoriile şi regiunile în curs de dezvoltare (...).". sunt concepute astfel încât să îndeplinească criteriile de Asistenţă oficială pentru dezvoltare (ODA) stabilite de către Comitetul de asistenţă pentru dezvoltare al Organizaţiei pentru Cooperare şi Dezvoltare Economică OCDE/CAD,

E. întrucât în documentul său "Directive de raportare pentru sistemul de raportare a creditorului" (DCD/ CAD(2002)21), OCDE/CAD defineşte ODA ca fluxuri financiare către ţările de pe lista beneficiarilor CAD, pentru care, printre altele, "fiecare tranzacţie este efectuată cu scopul principal de a promova dezvoltarea economică şi bunăstarea ţărilor în curs de dezvoltare",

F. întrucât articolul 19 alineatele (3) şi (8) din Regulamentul (CE) nr. 1905/2006 stipulează că "în principiu, documentele de strategie sunt bazate pe un dialog cu ţara sau regiunea parteneră, care implică societatea civilă şi autorităţile locale şi regionale" şi, respectiv că "statele membre şi Comisia se consultă reciproc, precum şi cu alţi finanţatori şi actori ai dezvoltării, inclusiv reprezentanţi ai societăţii civile şi ai autorităţilor locale şi regionale, într-o etapă timpurie a procesului de programare, în vederea promovării complementarităţii activităţilor lor de cooperare",

1. este de părere că, în cele mai multe proiecte de documente de strategie şi proiecte de programe indicative, Obiectivele de Dezvoltare ale Mileniului (ODM) nu apar, în mod clar, ca fiind prioritare; consideră că acest fapt contravine dispoziţiilor articolului 2 alineatul (1) din Regulamentul (CE) nr. 1905/2006 întrucât obiectivul ODM este stabilit a fi unul din principiile primordiale al cooperării în cadrul ICD;

Malaysia

2. este de părere că, în proiectul său de document de strategie şi în proiectul de program indicativ multianual 2007-2010 pentru Malaysia, Comisia îşi depăşeşte competenţele de executare prevăzute în actul de bază, prin selectarea Facilităţii privind comerţul şi investiţiile în dialogul politic dintre UE şi Malaysia, ca unic punct focal (pentru care sunt destinate toate fondurile), al cărui "obiectiv principal îl reprezintă facilitare arelaţiilor comerciale şi a investiţiilor între UE şi Malaysia" şi prin includerea a două obiective specifice de acţiune, în principal "pentru a spori cunoştinţele despre piaţa UE în mediile de afaceri malaysiene şi vice versa" şi "pentru a creşte prezenţa Uniunii în Malaysia, prin iniţiative comune"; consideră că aceste obiective contravin dispoziţiilor articolului 2 alineatele (1) şi (4) din Regulamentul (CE) nr. 1905/2006, având în vedere că obiectivul principal al documentului naţional de strategie nu îl constituie eradicarea sărăciei şi că aceste obiective nu îndeplinesc criteriile pentru ODA stabilite de OCDE/CAD;

Brazilia

3. este de părere că, în proiectul său de document de strategie şi în proiectul de program indicativ multianual 2007-2010 pentru Brazilia, Comisia îşi depăşeşte competenţele de executare prevăzute în actul de bază, consacrând 70 % din programul indicativ naţional pentru prioritatea I — Consolidarea relaţiilor bilaterale — care are ca obiective specifice: "i) îmbunătăţirea dialogurilor sectoriale între UE şi Brazilia pe teme de interes comun; ii) extinderea cooperării şi a schimburilor între instituţiile europene şi braziliene în cauză şi organizaţiile societăţii civile; iii) consolidarea legăturilor între mediul academic european şi brazilian; iv) sporirea cunoaşterii reciproce între instituţiile şi societăţile europene şi braziliene", şi care va finanţa o "facilitate""în vederea promovării şi sprijinirii dialogurilor sectoriale pe teme de interes comun", precum şi înfiinţarea unui Institut de Studii Europene, al cărui scop principal va fi acela de a "îmbunătăţi profilul UE" şi de a "consolida legăturile din învăţământul superior"; consideră că aceste obiective contravin dispoziţiilor articolului 2 alineatele (1) şi (4) din Regulamentul (CE) nr. 1905/2006, având în vedere că obiectivul principal al documentului de strategie nu îl constituie eradicarea sărăciei şi că aceste elemente nu îndeplinesc criteriile pentru ODA stabilite de OCDE/CAD;

Pakistan

4. este de părere că, în proiectul său de document de strategie şi în proiectul de program indicativ multianual 2007-2010 pentru Pakistan, Comisia îşi depăşeşte competenţele de executare prevăzute în actul de bază, prin includerea în domeniul de importanţă secundară 3 al programului indicativ naţional de luptă împotriva spălării de bani [5], al cărui obiectiv general este acela "de a contribui la eforturile depuse de autorităţile pakistaneze pentru aplicarea rezoluţiei 1373 a Consiliului de Securitate al ONU" [6]; consideră că acest obiectiv contravine dispoziţiilor articolului 2 alineatul (4) din Regulamentul (CE) nr. 1905/2006, pentru că nu îndeplineşte criteriile pentru ODA stabilite de OCDE/CAD;

*

* *

5. invită Comisia să retragă sau să modifice proiectele sale de decizie de stabilire a documentelor naţionale de strategie şi a programelor indicative pentru Malaysia, Brazilia şi Pakistan şi să prezinte comitetului de gestiune ICD noi proiecte de decizie, care să respecte în întregime dispoziţiile Regulamentului (CE) nr. 1905/ 2006;

6. încredinţează Preşedintelui sarcina de a transmite prezenta rezoluţie Consiliului şi Comisiei, precum şi guvernelor şi parlamentelor statelor membre.

[1] JO L 378, 27.12.2006, p. 41.

[2] JO L 184, 17.7.1999, p. 23, decizie, astfel cum a fost modificată prin Decizia 2006/512/CE (JO L 200, 22.7.2006, p. 11).

[3] JO L 256,10.10.2000, p. 19.

[4] Articolul 1 alineatul (1).

[5] În cuprinsul documentului naţional de strategie acest domeniu este considerat ca ţinând de "Lupta împotriva terorismului şi securitate".

[6] Rezoluţia 1373 a Consiliului de Securitate al ONU, adoptată la 28 septembrie 2001, după atacurile teroriste de la 11 septembrie 2001 din SUA, impune obligaţii extinse tuturor statelor în vederea prevenirii şi a stopării finanţării terorismului, stabilirii de pedepse adecvate privind faptele de terorism, refuzului de a acorda azil teroriştilor şi cooperării cu alte state cu privire la procedurile penale şi la investigaţiile legate de actele de terorism.

--------------------------------------------------